CELEX: 32004R2254
Language: el
Date: 2004-12-27
Title: Κανονισμός (ΕΚ) αριθ. 2254/2004 της Επιτροπής, της 27ης Δεκεμβρίου 2004, για την τροποποίηση του κανονισμού (ΕΟΚ) αριθ. 2092/91 του Συμβουλίου περί του βιολογικού τρόπου παραγωγής βιολογικών προϊόντων και των σχετικών ενδείξεων στα γεωργικά προϊόντα και στα είδη διατροφής

29.12.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 385/20
            
         
      ΚΑΝΟΝΙΣΜΌΣ (ΕΚ) αριθ. 2254/2004 ΤΗΣ ΕΠΙΤΡΟΠΉΣ
   
   της 27ης Δεκεμβρίου 2004
   για την τροποποίηση του κανονισμού (ΕΟΚ) αριθ. 2092/91 του Συμβουλίου περί του βιολογικού τρόπου παραγωγής βιολογικών προϊόντων και των σχετικών ενδείξεων στα γεωργικά προϊόντα και στα είδη διατροφής
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 2092/91 του Συμβουλίου, της 24ης Ιουνίου 1991, περί του βιολογικού τρόπου παραγωγής βιολογικών προϊόντων και των σχετικών ενδείξεων στα γεωργικά προϊόντα και στα είδη διατροφής (1), και ιδίως το άρθρο 13 δεύτερη περίπτωση,
   Εκτιμώντας τα ακόλουθα:
   
               (1)
            
            
               Οι εναρμονισμένοι κανόνες για τη βιολογική παραγωγή ζώων είναι αρκετά πρόσφατοι και λόγω των τελευταίων εξελίξεων στον τομέα αυτό δεν υπάρχει ακόμη επαρκής βιοποικιλότητα ζώων που εκτρέφονται με βιολογική μέθοδο στην αγορά. Συνεπώς, υπάρχει ακόμη ανάγκη διευκόλυνσης της ανάπτυξης της βιολογικής παραγωγής ζώων.
            
         
               (2)
            
            
               Ο κανονισμός (ΕΚ) αριθ. 2277/2003 της Επιτροπής (2), ο οποίος τροποποιεί τα παραρτήματα Ι και ΙΙ του κανονισμού (ΕΟΚ) αριθ. 2092/91, έχει παρατείνει τη μεταβατική περίοδο κατά την οποία μπορούν να εισαχθούν στο σύστημα βιολογικής εκτροφής συμβατικά ζώα, μέχρι τις 31 Δεκεμβρίου 2004. Ωστόσο, η παράταση αυτή αποδείχθηκε ότι δεν επαρκεί, ιδίως στην περίπτωση παραγωγής πουλερικών που περιλαμβάνει διάφορα στάδια στα οποία συμμετέχουν διάφοροι ειδικευμένοι τομείς.
            
         
               (3)
            
            
               Συνεπώς, ο τομέας εξακολουθεί να εξαρτάται από ζώα τα οποία δεν προέρχονται από βιολογική εκτροφή. Για το λόγο αυτό, πρέπει να προσαρμοστούν οι διατάξεις που αφορούν την προέλευση των ζώων.
            
         
               (4)
            
            
               Παρόλο που είναι δυνατό να ενισχυθούν οι διατάξεις οι οποίες αφορούν την προέλευση των πουλάδων παραγωγής αυγών, δεν έχουν ακόμη εναρμονισθεί τα πρότυπα παραγωγής για τα εν λόγω ζώα. Μέχρι να καθοριστούν τα πρότυπα αυτά, πρέπει να επιτραπεί η εισαγωγή πουλάδων παραγωγής αυγών που δεν έχουν εκτραφεί βιολογικά και δεν είναι μεγαλύτερες των 18 εβδομάδων σε μονάδα βιολογικής εκτροφής, εφόσον δεν υπάρχουν πουλάδες βιολογικής εκτροφής, υπό ορισμένους όρους οι οποίοι εφαρμόζονται πριν από την εισαγωγή των ζώων αυτών στο σύστημα βιολογικής εκτροφής.
            
         
               (5)
            
            
               Κατά συνέπεια, το παράρτημα Ι του κανονισμού (ΕΟΚ) αριθ. 2092/91 πρέπει να τροποποιηθεί αναλόγως.
            
         
               (6)
            
            
               Λαμβάνοντας υπόψη τον επείγοντα χαρακτήρα του μέτρου λόγω του ότι ορισμένες διατάξεις για την προέλευση των ζώων λήγουν στις 31 Δεκεμβρίου 2004, ο παρών κανονισμός πρέπει να αρχίσει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            
         
               (7)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που έχει συσταθεί από το άρθρο 14 του κανονισμού (ΕΟΚ) αριθ. 2092/91,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα Ι του κανονισμού (ΕΟΚ) αριθ. 2092/91 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιανουαρίου 2005.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 27 Δεκεμβρίου 2004.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 198 της 22.7.1991, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 1481/2004 της Επιτροπής (ΕΕ L 272 της 20.8.2004, σ. 11).
   
      (2)  ΕΕ L 336 της 23.12.2003, σ. 68.
   
      ΠΑΡΑΡΤΗΜΑ
      Το παράρτημα Ι μέρος Β του κανονισμού (ΕΟΚ) αριθ. 2092/91 τροποποιείται ως εξής:
      
                  α)
               
               
                  η πρώτη και η δεύτερη περίπτωση του σημείου 3.4 αντικαθίστανται από το ακόλουθο κείμενο:
                  
                              «—
                           
                           
                              οι πουλάδες που προορίζονται για την παραγωγή αυγών και τα πουλερικά που προορίζονται για την παραγωγή κρέατος πρέπει να έχουν ηλικία μικρότερη των τριών ημερών,»·
                           
                        
            
                  β)
               
               
                  το κείμενο του σημείου 3.5 αντικαθίσταται από το ακόλουθο κείμενο:
                  
                              «3.5.
                           
                           
                              Η παρέκκλιση αυτή πρέπει να εγκριθεί εκ των προτέρων από την αρχή ή τον οργανισμό ελέγχου.»·
                           
                        
            
                  γ)
               
               
                  το κείμενο του σημείου 3.6 αντικαθίσταται από το ακόλουθο κείμενο:
                  
                              «3.6.
                           
                           
                              Κατά τρίτη παρέκκλιση, η ανανέωση ή ανασύσταση της αγέλης ή του σμήνους επιτρέπεται από την αρχή ή τον οργανισμό ελέγχου όταν δεν υπάρχουν διαθέσιμα ζώα βιολογικής εκτροφής και στις ακόλουθες περιπτώσεις:
                              
                                          α)
                                       
                                       
                                          υψηλή θνησιμότητα ζώων για λόγους υγείας ή καταστροφικών συνθηκών·
                                       
                                    
                                          β)
                                       
                                       
                                          πουλάδες για παραγωγή αυγών και πουλερικά για παραγωγή κρέατος ηλικίας μικρότερης των τριών ημερών·
                                       
                                    
                                          γ)
                                       
                                       
                                          χοιρίδια που προορίζονται για αναπαραγωγή τα οποία έχουν εκτραφεί σύμφωνα με τους κανόνες του παρόντος κανονισμού από τη στιγμή του απογαλακτισμού και να ζυγίζουν λιγότερο από 35 kg.
                                       
                                    Το στοιχείο γ) επιτρέπεται για μεταβατική περίοδο που λήγει στις 31 Ιουλίου 2006».
                           
                        
            
                  δ)
               
               
                  το κείμενο του σημείου 3.7 αντικαθίσταται από το ακόλουθο κείμενο:
                  
                              «3.7.
                           
                           
                              Κατά παρέκκλιση από τις διατάξεις των σημείων 3.4 και 3.6, πουλάδες παραγωγής αυγών που δεν έχουν εκτραφεί βιολογικά, ηλικίας μέχρι και 18 εβδομάδων, μπορούν να εισαχθούν σε μονάδα βιολογικής εκτροφής, όταν δεν υπάρχουν πουλάδες βιολογικής εκτροφής, υπό τους ακόλουθους όρους:
                              
                                          —
                                       
                                       
                                          εκ των προτέρων έγκριση από την αρμόδια αρχή, και
                                       
                                    
                                          —
                                       
                                       
                                          από τις 31 Δεκεμβρίου 2005, οι διατάξεις που ορίζονται στο τμήμα 4 (διατροφή) και στο τμήμα 5 (πρόληψη ασθενειών και κτηνιατρική αγωγή) του εν λόγω παραρτήματος Ι εφαρμόζονται στις πουλάδες που δεν έχουν εκτραφεί βιολογικά και οι οποίες προορίζονται να εισαχθούν σε μονάδες βιολογικής εκτροφής.»